**Slika na kojoj se prikazuje grafika, šarenilo, grafički dizajn, zeleno

Sadržaj generiran umjetnom inteligencijom može biti netočan.**

**IZVJEŠTAJ POSLOVODSTVA**

**DRUŠTVA KOMUNALAC d.o.o., SAMOBOR**

**ZA 2024. GODINU**

Samobor, svibanj 2025. godine

U skladu sa čl. 21. Zakona o računovodstvu (Narodne novine broj 85/24 i 145/24) i čl. 250.a i čl. 431.b Zakona o trgovačkim društvima (Narodne novine broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23 i 136/24), direktor društva Renato Raguž, dipl. ing. stroj. donosi:

**IZVJEŠTAJ POSLOVODSTVA**

Izvještaj poslovodstva društva Komunalac d.o.o., Samobor, Ulica 151. samoborske brigade HV 2, sadržava:

1. Osnovni podaci o društvu Komunalac d.o.o.
2. Objektivan prikaz razvoja i rezultata poslovanja, opis glavnih rizika i neizvjesnosti te obavijesti o zaštiti okoliša i radnicima
   1. Osnovne karakteristike funkcioniranja po djelatnostima
3. Izvještaj poslovodstva
   1. Značajni događaji nakon proteka poslovne godine
   2. Očekivani razvoj društva u budućnosti
   3. Djelovanje društva na području istraživanja i razvoja
   4. Informacije o financijskim instrumentima bitnim za poslovanje društva
   5. Izloženost društva rizicima i upravljanje rizicima
   6. Informacije o stjecanju vlastitih dionica i informacije o podružnicama društva
4. Financijski izvještaji
   1. Bilanca
   2. Račun dobiti i gubitka
   3. Rezultat poslovanja u 2024. godini
   4. Pokazatelji analize financijskih izvještaja
5. **OSNOVNI PODACI O DRUŠTVU KOMUNALAC d.o.o.**

Društvo Komunalac d.o.o. upisano je u sudski registar Trgovačkog suda u Zagrebu rješenjem br. Tt-97/4108-2 za održavanje čistoće, djelatnost sakupljanja otpada, djelatnost prijevoza otpada, djelatnost oporabe otpada, djelatnost druge obrade otpada, djelatnost zbrinjavanja otpada, gospodarenje otpadom, djelatnost trgovanja otpadom, održavanje javnih površina, održavanje nerazvrstanih cesta, javna rasvjeta, tržnica na malo, usluge u javnim parkiralištima i javnim garažama, iznajmljivanje vlastitih nekretnina, čišćenje svih vrsta objekata, upravljanje grobljima, održavanje groblja i obavljanje pogrebnih poslova, upravljanje nekretninama, projektiranje, građenje i nadzor, pružanje kolodvorskih usluga, proizvodnju proizvoda od metala, proizvodnju proizvoda od drva, obavljanje dimnjačarskih poslova i drugo.

Grad Samobor jedini je osnivač i stopostotni vlasnik, a Društvo je svrstano prema Zakonu o računovodstvu u srednje velike poduzetnike.

Sjedište Društva nalazi se u Ulici 151. samoborske brigade HV 2 u Samoboru.

Organi upravljanja su Uprava, Nadzorni odbor i Skupština Društva.

1. **OBJEKTIVAN PRIKAZ RAZVOJA I REZULTATA POSLOVANJA, OPIS GLAVNIH RIZIKA I NEIZVJESNOSTI I OBAVIJESTI O ZAŠTITI OKOLIŠA I RADNICIMA**

Poslovanje Društva u 2024. godini je u osnovi bilo nastavak dugoročnog procesa započetog 2022. godine i provođenog tijekom 2023. godine, s glavnim ciljem financijske i operativne stabilizacije poslovanja Društva. Osnovno obilježje poslovanja Društva u 2024. godini je ostvarenje pozitivnog financijskog poslovanja odnosno poslovanje s dobiti. To je nastavak pozitivnog financijskog poslovanja Društva koje je ostvareno i u prethodnoj poslovnoj godini. Pozitivno financijsko poslovanje Društva u periodu od dva uzastopna poslovna razdoblja je posebno bitna činjenica jer ukazuje da je trend poslovanja Društva usmjeren prema stabilnom financijskom poslovanju. Nakon financijskog kolapsa Društva, koje je kulminiralo u periodu 2020.-2021. godina kada je ostvaren gubitak u iznosu od cca 800.000 € te započetih procesa stabilizacije u 2022. i 2023. godini, Društvo je u 2024. godini uspjelo u potpunosti stabilizirati financijsko poslovanje i nastaviti s procesima podizanja operativne efikasnosti u svim segmentima poslovanja.

Osnovno obilježje financijskog poslovanja Društva u 2024. godini bila je kompletna racionalizacija poslovanja, kontrola troškova i rashoda u svakom segmentu poslovanja i maksimalna iskoristivost predviđenih sredstava iz programa održavanja grada Samobora i prihoda ostvarenih od pružanja usluga fizičkim i pravnim osobama.

S obzirom da Društvo u svojem poslovanju ne djeluje na slobodnom tržištu (osim u segmentu upravljanja stambenim zgradama), već se bavi definiranim komunalnim djelatnostima u kojima je prihod u određenom obliku limitiran, naglasak poslovanja Društva je prioritetno na kontroli troškovne strane poslovanja što je i tijekom 2024. godine u potpunosti ostvareno, a što dokazuje činjenica da je konačni rezultat financijskog poslovanja bilo poslovanje s dobiti.

Osnovno obilježje operativnog poslovanja Društva u 2024. godini bio je kontinuirani rad na podizanju operativne efikasnosti Društva. To je u osnovi nastavak procesa započetih krajem 2022. godine i tijekom 2023. godine s ciljem postizanja maksimalno moguće operativne efikasnosti. U 2024. godini Društvo je ostvarilo daljnji napredak u podizanju operativne efikasnosti u svim segmentima poslovanja.

Društvo je tijekom 2024. godine bilo organizirano kroz tri osnovna organizacijska sektora – Sektor usluge održavanja grada, Sektor javne usluge i Sektor za ljudske potencijale i poslovnu podršku. Sektor usluge održavanja grada i Sektor javne usluge organizirani su kao profitni centri, a Sektor za ljudske potencijale i poslovnu podršku organiziran je kao troškovni centar.

Sektor usluge održavanja grada ostvaruje svoje prihode na temelju pružanja usluga održavanja grada Samobora kroz donesene godišnje programe. Sastoji se od Službe održavanja nerazvrstanih cesta, Službe održavanja javnih površina i prostora i Radne jedinice održavanja javne rasvjete.

Sektor javne usluge ostvaruje svoje prihode na temelju usluga koje se pružaju fizičkim i pravnim osobama na području grada Samobora. Sastoji se od Službe gospodarenja otpadom, Službe javne logistike (naplata parkinga, upravljanje stambenim zgradama, poslovi tržnice i sajmišta, dimnjačarski poslovi) i Odjela poslova groblja.

Sektor za ljudske potencijale i poslovnu podršku je u osnovi logistička podrška operativnom poslovanju. Sastoji se od ljudskih resursa, pravnih poslova, nabave, projektnog odjela, servisne radionice i ostale podrške poslovanju.

Poseban naglasak u poslovanju Društva usmjeren je na brigu za zaposlenike u smislu njihovih materijalnih i ostalih prava. S obzirom na djelatnosti kojima se u osnovi bavi Društvo, a to su operativne komunalne djelatnosti i za takve vrste poslova je prije svega potreban fizički rad, zaposlenici Društva su najvrjednija „imovina“ Društva. Sukladno tome, treba istaknuti da je u 2024. godini osnovica za obračun plaće podignuta s bruto iznosa 380 € na iznos od bruto 500 € što je povećanje od 120 € odnosno 31,57%. Povećanje bruto osnovice za izračun plaće najveće je povećanje u odnosu na sva prethodna razdoblja i nastavak poslovne politike u kojoj su zaposlenik i njegova uloga stavljeni u centar vrijednosti Društva. Također se nastavilo s praksom iz prethodnih razdoblja vezano uz nabavu potrebne radne i zaštitne opreme za radnike.

Najznačajniji vanjski utjecaj na poslovanje Društva tijekom 2024. godine bio je prisutan kroz globalni utjecaj na sva tržišta zbog raznih izvanrednih događaja koji su izazvali krize u pojedinim segmentima tržišta, a koji su onda direktno utjecali na cijene sirovina i energenata, što se u konačnici manifestiralo kroz povećanje cijena konačnih proizvoda koje Društvo koristi u svim segmentima operativne djelatnosti.

Najveći faktor unutarnjeg utjecaja na poslovanje Društva bio je prisutan na tržištu rada, odnosno u zapošljavanju operativnog kadra za sve segmente poslovanja. Iako je Društvo u 2024. godini povećalo primanja zaposlenika i na taj način postalo konkurentnije na tržištu rada, još uvijek postoji problem zapošljavanja operativnih zaposlenika. Iz toga razloga Društvo je tijekom 2024. godine zaposlilo određeni broj stranih radnika u operativnom segmentu.

Tijekom 2024. godine Društvo je značajno ulagalo u vozila, opremu i strojeve sukladno potrebama pojedinih organizacijskih jedinica, a u cilju ostvarenja svih operativnih ciljeva poslovanja i smanjenja troškova održavanja vozila, opreme i strojeva. Ukupno ulaganje kretalo se na razini 1,77 milijuna €.

Kao zaključak, možemo utvrditi da se u 2024. godini Društvo suočavalo s rizičnim i izazovnim poslovnim okruženjem, raznim vanjskim i unutarnjim utjecajima, ali da je Društvo ispunilo sve zadane financijske i operativne ciljeve, prvenstveno kroz kontrolu troškova i racionalizaciju poslovanja, podizanje operativne efikasnosti i ispunjenje svih zadanih programa održavanja grada Samobora, kao i pružanja ostalih usluga fizičkim i pravnim osobama. Posebno treba istaknuti da je u 2024. godini nastavljen trend pozitivnog financijskog poslovanja Društva i da se na taj način uspješno provodi dugoročni strateški plan stabilizacije financijskog poslovanja Društva. Poslovna godina za Društvo je u konačnici bila pozitivna poslovna godina prvenstveno zbog ostvarenja svih zadanih financijskih i operativnih ciljeva, a istovremeno je ostvarena financijska dobit u poslovanju što je najbolji pokazatelj uspješnosti poslovanja Društva u 2024. godini. Sve navedeno predstavlja temelj za daljnje pozitivno poslovanje i ostvarivanje glavnog strateškog poslovnog cilja Društva, a to je kontinuirano pozitivno i stabilno financijsko poslovanje sa stalnim podizanjem operativne učinkovitosti u smjeru postizanja maksimalne iskoristivosti.

**Ukupni prihod** u 2024. godini ostvaren je u iznosu od **16.395.777 €.** Ukupni prihod u 2023. godini ostvaren je u iznosu od **12.880.949 €**.U 2024. godini, u odnosu na 2023. godinu, ostvaren je veći ukupni prihod u iznosu od **3.514.828 €** odnosno ukupni prihod povećan je za **27,29 %.**

**Ukupni rashod** u 2024. godini ostvaren je u iznosu od **16.346.210 €.** Ukupni rashod u 2023. godini ostvaren je u iznosu od **12.875.513 €**. U 2024. godini, u odnosu na 2023. godinu, ostvaren je veći ukupni rashod u iznosu od **3.470.697** **€** odnosno ukupni rashod povećan je za **26,96%**.

U 2024. godini ostvarena je dobit u iznosu od **49.567 €**. U 2023. godini ostvarena je dobit u iznosu **5.436 €.**

U strukturi „**Ukupnog prihoda“** u 2024. godini, najveći prihod realiziran je u grupi prihoda **„Prihod-Sektor usluge održavanja grada“** koji se ostvaruju iz proračuna Grada Samobora u skladu s usvojenim cjelovitim programom održavanja komunalne infrastrukture u gradu Samoboru za tekuću godinu, odnosno usvojenim pojedinačnim programima redovnog i izvanrednog održavanja nerazvrstanih cesta, održavanja javnih površina i održavanja javne rasvjete, a u 2024. godini realiziran je u iznosu od **11.698.749 €** i ima udio u iznosu **71,35%** od ukupnog prihoda ostvarenog u 2024. godini.

Nakon toga slijedi grupa prihoda **„Prihod-Sektor javne usluge“** koji se ostvaruju obavljajući komunalne i ostale djelatnosti koje se fakturiraju fizičkim i pravnim osobama na području grada Samobora (gospodarenje otpadom, grobna naknada, usluge ukopa, prodaja pogrebne opreme, prodaja grobnih okvira i kazeti za urne, naplata parkinga, usluga najma na tržnici i sajmištu, naknada upravitelju za poslove upravljanja stambenim zgradama i dimnjačarski poslovi), a u 2024. godini realiziran je u iznosu od **3.910.013 €** i ima udio u iznosu **23,85%** od ukupnog prihoda ostvarenog u 2024. godini.

Grupa prihoda **„Ostali poslovni prihodi“** su prihodi koji se ostvaruju obavljajući ostale poslovne djelatnosti (prihod od elektroničke obrade podataka, prihod od prodaje dugotrajne imovine, prihod s osnova besplatnog primitka sredstava, prihod od refundacija i subvencija, prihod od otpisanih naplaćenih potraživanja), a u 2024. godini realiziran je u iznosu od **772.475 €** i ima udio u iznosu **4,71%** od ukupnog prihoda ostvarenog u 2024. godini.

* **Dijagram 1. Struktura grupe prihoda u grupi „Ukupni prihod“-2024. godina**

**Dijagram 2. Udio grupa prihoda u strukturi grupe „Ukupni prihod“-2024. godina**

U strukturi „**Ukupnog rashoda“** u 2024. godini, najveći rashod ostvaren je u grupi rashoda **„Ostali vanjski troškovi poslovanja“** koja između ostalog uključuje troškove vanjskih pogrebnih usluga, usluge kooperanata u zimskoj službi, usluge zbrinjavanja komunalnog otpada, usluge održavanja, troškove najma, troškove promocije, komunalne usluge, troškove održavanja licenciranih programa, naknade za registracije vozila, troškove cestarina, usluge kooperanata u obavljanju poslova vezanih uz programe održavanja grada Samobora (održavanje cesta, održavanje javne rasvjete i održavanje javnih površina), a u 2024. godini ostvaren je u iznosu od **6.878.162 €** i ima udio u iznosu **42,08%** od ukupnog rashoda ostvarenog u 2024. godini.

Grupa rashoda **„Troškovi osoblja“** uključuje troškove plaća, doprinosa i poreza za zaposlenike, a u 2024. godini ostvaren je u iznosu od **5.018.869 €** i ima udio u iznosu **30,70%** od ukupnog rashoda ostvarenog u 2024. godini.

Grupa rashoda **„Troškovi sirovina i materijala“** između ostalog uključuje troškove materijala za održavanje nerazvrstanih cesta, zelenih površina, javne rasvjete, troškove maziva i ulja, električne energije, plina, goriva, sitnog inventara, auto guma, zaštitne odjeće i obuće, a u 2024. godini ostvaren je u iznosu od **1.932.401 €** i ima udio u iznosu **11,82%** od ukupnog rashoda ostvarenog u 2024. godini.

Grupa rashoda **„Ostali troškovi poslovanja“** između ostalog uključuje troškove iz područja zaštite na radu, zdravstvene usluge, troškove vanjskih odvjetnika, troškove javnih bilježnika, troškove revizije, troškove certificiranja, troškove osiguranja, naknade članovima Nadzornog odbora, troškove članarina, troškove bankarskih usluga, troškove ostalih materijalnih prava zaposlenika, a u 2024. godini ostvaren je u iznosu od **1.155.679 €** i ima udio u iznosu **7,07%** od ukupnog rashoda ostvarenog u 2024. godini.

Grupa rashoda **„Amortizacija“** uključuje troškove amortizacije dugotrajne imovine Društva, a u 2024. godini ostvaren je u iznosu od **970.967 €** i ima udio u iznosu **5,94%** od ukupnog rashoda ostvarenog u 2024. godini.

Grupa rashoda **„Rashodi poslovanja“** između ostalog uključuje troškove nabavne vrijednosti prodanih proizvoda i robe, financijske rashode, troškove otpisa potraživanja od kupaca, troškove vrijednosnog usklađenja potraživanja od kupaca, a u 2024. godini ostvaren je u iznosu od **368.405 €** i ima udio u iznosu **2,25%** od ukupnog rashoda ostvarenog u 2024. godini.

* **Dijagram 3. Struktura grupe rashoda u grupi „Ukupni rashod“-2024. godina**

**Dijagram 4. Udio strukture grupe rashoda u grupi „Ukupni rashod“-2024. godina**

Na dan 31.12.2024. godine bilo je zaposleno **243** radnika. Broj operativnih zaposlenika bio je **189** odnosno **77,78%** od ukupnog broja zaposlenih, a broj administrativnih zaposlenika bio je **54** odnosno **22,22%** od ukupnog brojazaposlenih.

**Dijagram 5. Struktura zaposlenih na dan 31.12.2024. godina**

**Dijagram 6. Udio zaposlenih u strukturi zaposlenih na dan 31.12.2024. godina**

Kvalifikacijska struktura zaposlenika bila je sljedeća:

* Visoka stručna sprema (VSS/300 ECTS bodova) - **25** zaposlenika (**10,29%**)
* Viša stručna sprema (VŠS/180 ECTS bodova) - **8** zaposlenika (**3,29%**)
* Srednja stručna sprema (SSS) – **153** zaposlenika (**62,96%**)
* NKV sprema - **57** zaposlenika (**23,46%**)

Najzastupljenija kvalifikacijska skupina je „Srednja stručna sprema (SSS)“ koju ima **153** zaposlenika odnosno **62,96%** od ukupnog broja zaposlenih.

**Dijagram 7. Kvalifikacijska struktura zaposlenih na dan 31.12.2024. godina**

**Dijagram 8. Udio u kvalifikacijskoj strukturi zaposlenih na dan 31.12.2024. godina**

Na dan 31.12.2024. godine broj zaposlenih u osnovnim organizacijskom jedinicama bio je sljedeći:

* Sektor usluge održavanja grada - 106
* Sektor javne usluge - 86
* Sektor za ljudske potencijale i poslovnu podršku - 35
* Odjel financija i računovodstva“ - 12
* Ured direktora - 4.

**Dijagram 9. Struktura zaposlenih u organizacijskim jedinicama na dan 31.12.2024. godine**

**Dijagram 10. Udio u strukturi zaposlenih u organizacijskim jedinicama na dan 31.12.2024. godine**

**Dijagram 11. Usporedba broja zaposlenih za period 2021.-2025. godina**

Iz dijagrama 11. vidljivo je da ukupni broj zaposlenih u Društvu u prethodnim razdobljima kontinuirano varira. To je prvenstveno posljedica svih procesa reorganizacije i racionalizacije operativnog poslovanja Društva započetih tijekom 2022. godine i provođenih tijekom 2023. i 2024. godine. Ukupni broj zaposlenih u Društvu treba uzeti u razmatranje kao „relativan“ broj koji će varirati i u budućim razdobljima zbog prethodno navedenih razloga i činjenice da se kontinuirano povećava obujam operativnog poslovanja u segmentima održavanja grada Samobora (održavanje nerazvrstanih površina, održavanje javnih površina, održavanje javne rasvjete) i poslovima vezanim uz gospodarenje otpadom. Konačni cilj Društva je osiguranje optimalnog broja zaposlenih uz maksimalan operativni učinak.

**Dijagram 12. Fluktuacija zaposlenika u periodu 2022.-2024. godina**

Ukupno je u periodu 2022.-2024. godina iz Društva otišlo 84 zaposlenika, a u istom razdoblju zaposleno je 74 novih zaposlenika. Tijekom 2024. godine iz Društva je otišlo 25 zaposlenika, a 30 zaposlenika zaposleno je u Društvo. Struktura fluktuacije sastoji od sljedećih elemenata: odlazak u mirovinu, sporazumni raskid ugovora o radu i otkaz ugovora o radu. Uvođenjem strategije upravljanja ljudskim potencijalima, kao jedne od osnova djelovanja Društva, jasno su definirana pravila za obavljanje i operativna efikasnost kod pojedinih radnih zadataka. Također, jasno su definirani kriteriji za zapošljavanje za pojedina radna mjesta. Sve navedeno rezultiralo je podizanjem kvalitete i efikasnosti rada zaposlenika. Visoki postotak fluktuacije zaposlenika u razdoblju 2022.-2024. godina predviđena je pojava zbog svih procesa koji se događaju u Društvu u navedenom razdoblju, a prvenstveno su posljedica reorganizacije, racionalizacije poslovanja i podizanja operativne učinkovitosti. Značajna fluktuacija zaposlenika nastavit će se i u budućim razdobljima, odnosno potrajat će do trenutka završetka svih započetih procesa i postizanja tražene operativne razine poslovanja na svim nivoima Društva.

**Tablica 1. Pregled značajnih investicija u 2024. godini**

|  |  |  |  |
| --- | --- | --- | --- |
| **Redni broj** | **Naziv sredstva** | **Količina** | **Ukupna vrijednost (€)** |
| 1 | VOZILO IVECO DAILY | 8 | 345.600 |
| 2 | MB UNIMOG U 430 | 1 | 260.000 |
| 3 | MB UNIMOG U 530 | 1 | 266.000 |
| 4 | POSIPAČ ZA MOKRO POSIPAVANJE | 1 | 25.980 |
| 5 | VIŠENAMJENSKI STROJ H RIDER P 525DX | 1 | 22.167 |
| 6 | ČISTILICA MATHIEU | 1 | 133.310 |
| 7 | ČISTILICA RAVO | 1 | 211.690 |
| 8 | VOZILO ZA PRIKUPLJANJE OTPADA | 2 | 481.422 |
| 9 | ELEKTRIČNO VOZILO MELEX | 1 | 24.583 |
|  | **SVEUKUPNO:** |  | **1.770.751** |

U 2024. godini nastavljen je proces ulaganja u vozila, strojeve i opremu prema potrebama pojedinih organizacijskih jedinica. Ukupna vrijednost značajnih investicija u

2024. godini bila je na razini cca **1,77 milijuna €.** Cilj investicija u vozila, strojeve i opremu je zamjena dotrajalih vozila, strojeva i opreme te omogućavanje što efikasnijeg

obavljanja operativnih zadataka, a istovremeno smanjenje troškova održavanja i servisiranja vozila, strojeva i opreme. Investicijski ciklus morat će se kontinuirano nastavati iz razloga povećanja operativnog posla i činjenice da se u prethodnim razdobljima nisu planski obnavljali kapaciteti vozila, strojeva i opreme.

Društvo Komunalac d.o.o. nositelj je međunarodnih certifikata ISO 9001, ISO 14001 i ISO 45001, kojima se potvrđuje da je Komunalac d.o.o. uspostavio integrirani sustav upravljanja kvalitetom.

Zaštita okoliša provodi se na autobusnom kolodvoru kroz redovito periodičko praćenje emisije onečišćujućih tvari u zrak iz stacionarnog izvora tijekom procesa izgaranja goriva za dobivanje toplinske energije potrebne za grijanje objekta autobusni kolodvor. Poštujući zakonom propisane uvjete, društvo Cerium d.o.o. provodi potrebna mjerenja čije rezultate prijavljujemo Ministarstvu zaštite okoliša i zelene tranzicije u Registar malih, srednjih i velikih uređaja za loženje i srednjih i velikih plinskih turbina do 1.3. svake godine putem informacijskog sustava.

Redovitim održavanjem i brigom nad procesom za dobivanje toplinske energije, potrebne za grijanje objekta autobusnog kolodvora, postižemo da rezultati mjerenja ne prelaze granične vrijednosti emisije određenih Uredbom o graničnim vrijednostima emisije onečišćujućih tvari u zrak iz stacionarnih izvora, čime smo ostvarili uvjet za upućivanje zahtjeva za promjenom statusa korisničkog računa u neaktivan.

Stalnim nadzorom režima rada plinske kotlovnice ostvarene su vrijednosti emisija CO, CO2, NO i PM10 manje od vrijednosti njihovih pragova dopuštenog ispuštanja.

Temeljem Zakona o gospodarenju otpadom, dužni smo i dostavljamo svake godine do 1.3. izvješće o radu za prethodnu godinu predstavničkom tijelu jedinice lokalne samouprave.

Sukladno Pravilniku o gospodarenju otpadom, svake godine dostavljamo Ministarstvu zaštite okoliša i zelene tranzicije podatke o količini prikupljenog otpada u prethodnoj godini. Kao davatelj javne usluge sakupljanja komunalnog otpada, kao i voditelj reciklažnog dvorišta, za 2024. godinu dostavili smo potrebne podatke Ministarstvu zaštite okoliša i zelene tranzicije putem propisanih obrazaca PI-1 podaci o operateru, PI-2 podaci o organizacijskoj jedinici na lokaciji, SO podaci o sakupljanju otpada, SO-1 podaci o davatelju javne usluge prikupljanja miješanog komunalnog otpada i davatelju javne usluge prikupljanja biorazgradivog komunalnog otpada te SO-3-2 podaci o reciklažnom dvorištu.

Prema obrascu SO-1, u 2024. godini s obračunskog mjesta korisnika te sa zelenih otoka sakupili smo **7.253,49** tona miješanog komunalnog otpada, **1.035,19** tona plastike i plastične ambalaže, **1099,4** tona papira i kartona, **945,6** tona biorazgradivog otpada te **592,4** tona glomaznog otpada.

Prema obrascu SO-3-2, u 2024. godini putem reciklažnog dvorišta sakupili smo **11,64** tone papira i kartona, **17,224** tone plastike i plastične ambalaže, **261,71** tonu stakla i staklene ambalaže, **41,16** tona otpadnih guma, **10,10** tona odjeće, **123,70** tona građevinskog otpada, **30,22** tone odbačene električne i elektroničke opreme, **546,06** tona drva, **41,016** tona metala i metalne ambalaže, **27,982** tone ostalog neopasnog otpada i **13,496** tona ostalog opasnog otpada.

**Dijagram 13. Količina prikupljenog komunalnog otpada za razdoblje 2020-2024. godina**

**Dijagram 14. Udio MKO i odvojeno skupljenog otpada u ukupno prikupljenom komunalnom**

**otpadu za razdoblje 2020-2024. godina**

Zaposlenici na svojim radnim mjestima obavljaju poslove koji odgovaraju njihovoj kvalifikacijskoj strukturi i osposobljeni su za rad na siguran način. Zaposlenici koji rade na radnim mjestima s posebnim uvjetima rada periodički se upućuju na liječničke preglede sukladno zakonskim propisima.

Svi zaposleni moraju se pridržavati, ovisno o svom radnom mjestu, pravila zaštite od požara, pravila o upotrebi osobnih zaštitnih sredstava (radnici imaju odgovarajuću radnu i zaštitnu odjeću i obuću) i pravila o zaštiti na radu.

Kontinuirano se provode stručna osposobljavanja radnika za rukovanje strojevima i mehaniziranim alatom, radi mogućnosti rukovanja istima.

* 1. **OSNOVNE KARAKTERISTIKE FUNKCIONIRANJA PO DJELATNOSTIMA**

**2.1.1. Održavanje nerazvrstanih cesta**

Radove na redovitom i izvanrednom održavanju nerazvrstanih cesta na području grada Samobora društvo Komunalac d.o.o. izvodilo je na temelju ugovora potpisanog s Gradom Samoborom, a sukladno usvojenom programu redovitog i izvanrednog održavanja nerazvrstanih cesta za 2024. godinu.

Obračun izvršenja programa izvanrednog i redovitog održavanja nerazvrstanih cesta vršio se prema troškovniku po jedinstvenoj nomenklaturi radova za tekuće održavanje nerazvrstanih cesta, a prema stvarno izvršenim količinama ovjerenim od strane nadzornih inženjera – zasebno za redovno i izvanredno održavanje nerazvrstanih cesta. Ostvareni prihod za redovno i izvanredno održavanje nerazvrstanih cesta za 2024. godinu iznosio je **8.670.017 €**.

* + 1. **Održavanje javnih površina**

Radove na održavanju javnih površina (javne površine na kojima nije dopušten promet motornim vozilima, održavanje javnih zelenih površina, održavanje građevina i uređaja javne namjene, održavanje groblja, održavanje čistoće javnih površina i sanacija divljih deponija) na području grada Samobora društvo Komunalac d.o.o. izvodilo je na temelju ugovora potpisanog s Gradom Samoborom, a sukladno usvojenom programu održavanja javnih površina za 2024. godinu. Ostvareni prihod za održavanje javnih površina za 2024. godinu iznosio je **2.365.202 €**.

* + 1. **Održavanje javne rasvjete**

Radove na održavanju javne rasvjete (redovno održavanje, hitne intervencije, zamjena svjetiljki i nepredviđeni radovi) na području grada Samobora društvo Komunalac d.o.o. izvodilo je na temelju ugovora potpisanog s Gradom Samoborom, a sukladno usvojenom programu održavanja javne rasvjete za 2024. godinu. Ostvareni prihod za održavanje javne rasvjete za 2024. godinu iznosio **543.530 €.**

* + 1. **Poslovi gospodarenja otpadom**

Način pružanja javne usluge sakupljanja komunalnog otpada, kao i način gospodarenja komunalnim otpadom u vezi s ovom javnom uslugom propisan je Zakonom o gospodarenju otpadom (NN 84/21 i 142/23), Pravilnikom o gospodarenju otpadom (NN 106/22 i 138/24) i Odlukom o načinu pružanja javne usluge sakupljanja komunalnog otpada na području grada Samobora (Službene vijesti Grada Samobora broj 12/22). Na dan **31.12.2024**. godine, organiziranim odvozom miješanog komunalnog otpada na području grada Samobora bilo je obuhvaćeno cca **13.500** korisnika. Prihod od usluga gospodarenja otpadom (prikupljanje miješanog komunalnog otpada i ostale usluge sukladno cjeniku) za 2024. godinu iznosio je **2.381.058 €**.

* + 1. **Poslovi groblja**

Društvo Komunalac d.o.o. obavlja poslove održavanja groblja i obavljanja pogrebnih poslova na četiri groblja u Samoboru i to na Gradskom groblju Samobor, Gradskom groblju Otruševec, groblju u Svetom Martinu pod Okićem i groblju u Rudama. Na grobljima kojima upravlja Društvo u 2024. godini nalazi se ukupno cca 7.266 grobova, odnosno cca 11.865 grobnih mjesta. U 2024. godini obavljeno je **397** ukopa. Ukupni prihodi vezani uz poslove groblja (prihod od naknade za uređenje i održavanje groblja, prihod od usluga ukopa, prihod od prodaje grobnih okvira i kazeti za urne, prihod od prodaje pogrebne opreme) u 2024. godini iznose **642.863 €**.

**Dijagram 15. Pregled broja pogreba za razdoblje 2020-2024. godina**

* + 1. **Naplata javne površine i objekata**

U prihode naplate javne površine i objekata uključeni su prihodi naplate parkinga, usluga najma površina i prostora na tržnici i sajmištu te zakup poslovnog prostora na autobusnom kolodvoru.

Naplata parkiranja u gradu Samoboru obavlja se svakim danom, osim nedjeljom i praznikom, radnim danom u vremenu od 7 do 21 sat te subotom od 7 do 15 sati. U zgradi autobusnog kolodvora Samobor, na tržnicama Samobor i Bregana i na prostoru sajmišta pruža se mogućnost usluge zakupa prostora za obavljanje ugostiteljskih djelatnosti i poslovnih prostora za komercijalne sadržaje te najam javne površine. Cijene su određene cjenikom i putem javnog natječaja za davanje u zakup prostora. Ukupan prihod ove djelatnosti u 2024. godini iznosio je **675.482 €.**

* + 1. **Upravljanje stambenim zgradama**

Odjel upravljanja stambenim zgradama obavlja djelatnost upravljanja stambenim zgradama, tj. održavanja zajedničkih dijelova i uređaja na stambenim zgradama na području grada Samobora i grada Sveta Nedelja. Komunalac d.o.o. je član Udruženja upravitelja nekretninama pri Hrvatskoj gospodarskoj komori i potpisnik Kodeksa poslovanja i ponašanja upravitelja nekretninama. Ukupan prihod ove djelatnosti u 2024. godini iznosio je **115.043 €**.

* + 1. **Dimnjačarski poslovi**

Dimnjačarske poslove društvo Komunalac d.o.o. obavlja na području grada Samobora sukladno Odluci o povjeravanju obavljanja komunalnih djelatnosti (Službene vijesti Grada Samobora broj 2/19 i 6/19). Ukupan prihod ove djelatnosti u 2024. godini iznosio je **83.909 €**.

1. **IZVJEŠTAJ POSLOVODSTVA**
   1. **ZNAČAJNI DOGAĐAJI NAKON PROTEKA POSLOVNE GODINE**

I tijekom 2024. godine nastavlja seglobalni utjecaj na sva tržišta zbog izvanrednih događaja (raznih ratnih žarišta), koji su direktno utjecali na stanje svih tržišta u pogledu cijene sirovina i energenata, što se u konačnici manifestiralo kroz povećanje cijena konačnih proizvoda koje Društvo koristi u svim segmentima operativne djelatnosti. Nije moguće predvidjeti daljnji razvoj situacije pa će taj utjecaj ostati usmjeren na ukupno poslovanje Društva u smislu mogućnosti rasta planiranih rashoda. Značajni utjecaj na poslovanje Društva bio je prisutan na tržištu rada, odnosno u zapošljavanju operativnog kadra za sve segmente poslovanja.

Iz toga razloga Društvo je tijekom 2024. godine zaposlilo određeni broj stranih radnika u operativnom segmentu, a za pretpostaviti je, s obzirom na to da na tržištu rada ne postoji tendencija promjene stanja, da će se isto nastaviti i tijekom 2025. godine.

* 1. **OČEKIVANI RAZVOJ DRUŠTVA U BUDUĆNOSTI**

Za daljnji razvoj Društva u budućnosti potrebno je:

* povećati naplatu potraživanja od kupaca i poboljšati likvidnost Društva
* kontinuirano unaprjeđivati i digitalizirati poslovne procese
* iskoristiti potencijale sufinanciranja razvoja poslovanja sredstvima iz EU fondova
* kontinuirano ulagati u nabavu vozila, strojeva i opreme zbog povećanja učinkovitosti operativnog poslovanja i smanjivanja troškova održavanja.
  1. **DJELOVANJE DRUŠTVA NA PODRUČJU ISTRAŽIVANJA I RAZVOJA**

Društvo kontinuirano provodi aktivnosti istraživanja s ciljem povećanja kvalitete usluge koju pruža korisnicima. Društvo vodi evidenciju prigovora korisnika te istu analizira i sukladno tome poduzima potrebne radnje za unaprjeđenje poslovanja. Također, Društvo kontinuirano prati događanja na tržištu u kojem Društvo posluje kako bi se mogli uvesti novi proizvodi i usluge pomoću kojih bi se nastojale zadovoljiti potrebe postojećih korisnika.

* 1. **INFORMACIJE O FINANCIJSKIM INSTRUMENTIMA BITNIM ZA POSLOVANJE DRUŠTVA**

Društvo je izdalo instrumente osiguranja po dugoročnim kreditima i za financijske lizinge, za koje se ne očekuje da bi mogli biti naplaćeni jer se obveze redovno podmiruju.

* 1. **IZLOŽENOST DRUŠTVA RIZICIMA I UPRAVLJANJE RIZICIMA**

Glavni rizici u poslovanju su:

* cjenovni rizik
* izloženost Društva kreditnom riziku
* procesni rizik.

Cjenovni rizik proizlazi iz neishođenja suglasnosti na prijedlog cjenika usluga Društva, što može utjecati na poslovni rezultat. Društvo upravlja predmetnim rizikom na način da detaljnom elaboracijom pruži podlogu za davanje suglasnosti na promjene cijena usluga. Sve kreditne obveze i obveze po lizingu ugovorene su s fiksnom kamatnom stopom te ocjenjujemo da nema znatnog rizika promjene kamatnih stopa koji bi utjecali na poslovanje. Društvo je identificiralo procesne rizike i upravlja rizicima koji proizlaze iz poslovnih procesa na način opisan u katalozima procesa integriranog sustava upravljanja.

* 1. **INFORMACIJE O STJECANJU VLASTITIH DIONICA I INFORMACIJE O PODRUŽNICAMA DRUŠTVA**

Društvo nema vlastitih dionica i podružnica.

1. **FINANCIJSKI IZVJEŠTAJI**
   1. **BILANCA**

**Tablica 2. Bilanca stanja na dan 31.12.2024.**

|  |  |  |  |
| --- | --- | --- | --- |
| **Naziv pozicije** | **AOP oznaka** | **Prethodna godina (neto)** | **Tekuća godina (neto)** |
| **B) DUGOTRAJNA IMOVINA** (AOP 003+010+020+031+036) | **002** | 10.266.347,38 | 11.534.391,39 |
| I. NEMATERIJALNA IMOVINA (AOP 004 do 009) | **003** | 16.373,44 | 39.602,48 |
| 2. Koncesije, patenti, licencije, robne i uslužne marke, softver  i ostala prava | **005** | 16.373,44 | 39.602,48 |
| II. MATERIJALNA IMOVINA (AOP 011 do 019) | **010** | 10.131.058,47 | 11.394.551,55 |
| 1. Zemljište | **011** | 1.030.441,44 | 1.030.441,44 |
| 2. Građevinski objekti | **012** | 7.248.509,92 | 7.080.075,83 |
| 3. Postrojenja i oprema | **013** | 711.868,59 | 692.834,93 |
| 4. Alati, pogonski inventar i transportna imovina | **014** | 1.127.538,77 | 2.408.957,03 |
| 7. Materijalna imovina u pripremi | **017** | 9.915,76 | 179.458,32 |
| 8. Ostala materijalna imovina | **018** | 2.783,99 | 2.784,00 |
| III. DUGOTRAJNA FINANCIJSKA IMOVINA (AOP 021 do 030) | **020** | 114.385,70 | 98.401,99 |
| 8. Dani zajmovi, depoziti i slično | **028** | 114.385,70 | 98.401,99 |
| IV. POTRAŽIVANJA (AOP 032 do 035) | **031** | 4.529,77 | 1.835,37 |
| 4. Ostala potraživanja | **035** | 4.529,77 | 1.835,37 |
| **C) KRATKOTRAJNA IMOVINA** (AOP 038+046+053+063) | **037** | 1.828.234,31 | 3.082.109,31 |
| I. ZALIHE (AOP 039 do 045) | **038** | 221.410,79 | 229.066,51 |
| 1. Sirovine i materijal | **039** | 112.367,64 | 108.621,04 |
| 3. Gotovi proizvodi | **041** | 91.056,47 | 100.290,58 |
| 4. Trgovačka roba | **042** | 17.986,68 | 20.154,89 |
| II. POTRAŽIVANJA (AOP 047 do 052) | **046** | 1.170.571,46 | 2.387.969,22 |
| 3. Potraživanja od kupaca | **049** | 1.024.734,96 | 2.117.467,00 |
| 4. Potraživanja od zaposlenika i članova poduzetnika | **050** | 106,43 | 3.070,82 |
| 5. Potraživanja od države i drugih institucija | **051** | 18.926,29 | 236.748,76 |
| 6. Ostala potraživanja | **052** | 126.803,78 | 30.682,64 |
| III. KRATKOTRAJNA FINANCIJSKA IMOVINA (AOP 054 do 062) | **053** | 11.173,71 | 4.968,17 |
| 8. Dani zajmovi, depoziti i slično | **061** | 11.173,71 | 4.968,17 |
| IV. NOVAC U BANCI I BLAGAJNI | **063** | 425.078,35 | 460.105,41 |
| **D) PLAĆENI TROŠKOVI BUDUĆEG RAZDOBLJA I OBRAČUNATI  PRIHODI** | **064** | 11.014,51 | 27.390,48 |
| **E) UKUPNO AKTIVA** (AOP 001+002+037+064) | **065** | 12.105.596,20 | 14.643.891,18 |
| **F) IZVANBILANČNI ZAPISI** | **066** | 14.303.451,90 | 15.753.664,16 |
| **A) KAPITAL I REZERVE** (AOP 068 do 070+076+077+084+087+090) | **067** | 5.688.629,91 | 5.738.196,58 |
| I. TEMELJNI (UPISANI) KAPITAL | **068** | 8.019.297,90 | 8.019.260,00 |
| III. REZERVE IZ DOBITI (AOP 071+072-073+074+075) | **070** | 95.771,61 | 95.809,51 |
| 5. Ostale rezerve | **075** | 95.771,61 | 95.809,51 |
| VI. ZADRŽANA DOBIT ILI PRENESENI GUBITAK (AOP 085-086) | **084** | -2.431.876,37 | -2.426.439,60 |
| 1. Zadržana dobit | **085** |  |  |
| 2. Preneseni gubitak | **086** | 2.431.876,37 | 2.426.439,60 |
| VII. DOBIT ILI GUBITAK POSLOVNE GODINE (AOP 088-089) | **087** | 5.436,77 | 49.566,67 |
| 1. Dobit poslovne godine | **088** | 5.436,77 | 49.566,67 |
| 2. Gubitak poslovne godine | **089** |  |  |
| **B) REZERVIRANJA** (AOP 092 do 097) | **091** | 43.857,90 | 58.185,59 |
| 3. Rezerviranja za započete sudske sporove | **094** | 43.857,90 | 58.185,59 |
| **C) DUGOROČNE OBVEZE** (AOP 099 do 109) | **098** | 802.875,27 | 1.701.167,80 |
| 6. Obveze prema bankama i drugim financijskim institucijama | **104** | 801.269,11 | 1.700.016,68 |
| 10. Ostale dugoročne obveze | **108** | 1.606,16 | 1.151,12 |
| **D) KRATKOROČNE OBVEZE** (AOP 111 do 124) | **110** | 3.046.100,38 | 4.333.009,41 |
| 5. Obveze za zajmove, depozite i slično | **115** | 14.549,31 | 15.000,02 |
| 6. Obveze prema bankama i drugim financijskim institucijama | **116** | 1.199.730,70 | 1.106.010,70 |
| 8. Obveze prema dobavljačima | **118** | 1.327.643,71 | 2.564.683,63 |
| 10. Obveze prema zaposlenicima | **120** | 385.799,11 | 519.759,85 |
| 11. Obveze za poreze, doprinose i slična davanja | **121** | 57.375,37 | 79.153,63 |
| 14. Ostale kratkoročne obveze | **124** | 61.002,18 | 48.401,58 |
| **E) ODGOĐENO PLAĆANJE TROŠKOVA I PRIHOD BUDUĆEGA  RAZDOBLJA** | **125** | 2.524.132,74 | 2.813.331,80 |
| **F) UKUPNO – PASIVA** (AOP 067+091+098+110+125) | **126** | 12.105.596,20 | 14.643.891,18 |
| **G) IZVANBILANČNI ZAPISI** | **127** | 14.303.451,90 | 15.753.664,16 |

* 1. **RAČUN DOBITI I GUBITKA**

**Tablica 3. Račun dobiti i gubitka za razdoblje 1.1. – 31.12.2024. godine**

|  |  |  |  |
| --- | --- | --- | --- |
| **Naziv pozicije** | **AOP oznaka** | **Prethodna godina** | **Tekuća godina** |
| **I. POSLOVNI PRIHODI** (AOP 129 do 133) | **128** | 12.861.120,00 | 16.381.238,29 |
| 2. Prihodi od prodaje (izvan grupe) | **130** | 12.441.152,96 | 15.942.498,69 |
| 5. Ostali poslovni prihodi (izvan grupe) | **133** | 419.967,04 | 438.739,60 |
| **II. POSLOVNI RASHODI** (AOP 135+136+140+144 do 146+149+156) | **134** | 12.826.757,22 | 16.283.238,31 |
| 1. Promjene vrijednosti zaliha proizvodnje u tijeku i gotovih proizvoda | **135** |  |  |
| 2. Materijalni troškovi (AOP 137 do 139) | **136** | 6.554.385,52 | 8.945.342,96 |
| *a) Troškovi sirovina i materijala* | **137** | 1.715.466,43 | 1.932.400,77 |
| *b) Troškovi prodane robe* | **138** | 100.963,01 | 134.779,79 |
| *c) Ostali vanjski troškovi* | **139** | 4.737.956,08 | 6.878.162,40 |
| 3. Troškovi osoblja (AOP 141 do 143) | **140** | 4.474.700,91 | 5.018.868,80 |
| *a) Neto plaće i nadnice* | **141** | 2.802.093,17 | 3.171.368,68 |
| *b) Troškovi poreza i doprinosa iz plaća* | **142** | 1.035.383,63 | 1.136.628,31 |
| *c) Doprinosi na plaće* | **143** | 637.224,11 | 710.871,81 |
| 4. Amortizacija | **144** | 692.713,80 | 970.966,75 |
| 5. Ostali troškovi | **145** | 931.332,63 | 1.155.679,68 |
| 6. Vrijednosna usklađenja (AOP 147+148) | **146** | 99.185,33 | 122.185,61 |
| *b) kratkotrajne imovine osim financijske imovine* | **148** | 99.185,33 | 122.185,61 |
| 7. Rezerviranja (AOP 150 do 155) | **149** | 0,00 | 21.726,99 |
| *c) Rezerviranja za započete sudske sporove* | **152** |  | 21.726,99 |
| 8. Ostali poslovni rashodi | **156** | 74.439,03 | 48.467,52 |
| **III. FINANCIJSKI PRIHODI** (AOP 158 do 167) | **157** | 19.829,91 | 14.539,34 |
| 7. Ostali prihodi s osnove kamata | **164** | 19.739,66 | 10.447,39 |
| 8. Tečajne razlike i ostali financijski prihodi | **165** | 28,97 | 0,00 |
| 10. Ostali financijski prihodi | **167** | 61,28 | 4.091,95 |
| **IV. FINANCIJSKI RASHODI** (AOP 169 do 175) | **168** | 48.755,92 | 62.972,65 |
| 3. Rashodi s osnove kamata i slični rashodi | **171** | 48.754,32 | 62.972,65 |
| 4. Tečajne razlike i drugi rashodi | **172** | 1,60 |  |
| 7. Ostali financijski rashodi | **175** | 0,00 | 0,00 |
| **IX. UKUPNI PRIHODI** (AOP 128+157+176 + 177) | **180** | 12.880.949,91 | 16.395.777,63 |
| **X. UKUPNI RASHODI** (AOP 134+168+178 + 179) | **181** | 12.875.513,14 | 16.346.210,96 |
| **XI. DOBIT ILI GUBITAK PRIJE OPOREZIVANJA** (AOP 180-181) | **182** | 5.436,77 | 49.566,67 |
| 1. Dobit prije oporezivanja (AOP 180-181) | **183** | 5.436,77 | 49.566,67 |
| 2. Gubitak prije oporezivanja (AOP 181-180) | **184** | 0,00 | 0,00 |
| **XII. POREZ NA DOBIT** | **185** |  |  |
| **XIII. DOBIT ILI GUBITAK RAZDOBLJA** (AOP 182-185) | **186** | 5.436,77 | 49.566,67 |
| 1. Dobit razdoblja (AOP 182-185) | **187** | 5.436,77 | 49.566,67 |
| 2. Gubitak razdoblja (AOP 185-182) | **188** | 0,00 | 0,00 |

* 1. **REZULTAT POSLOVANJA U 2024. GODINI**

Ukupni prihod u 2024. godini ostvaren je u iznosu od **16.395.777 €.** Ukupni prihod u 2023. godini ostvaren je u iznosu od **12.880.949 €**.U 2024. godini, u odnosu na 2023. godinu, ostvaren je veći ukupni prihod u iznosu od **3.514.828 €** odnosno ukupni prihod povećan je za **27,29%.**

**Ukupni rashod** u 2024. godini ostvaren je u iznosu od **16.346.210 €.** Ukupni rashod u 2023. godini ostvaren je u iznosu od **12.875.513 €**. U 2024. godini, u odnosu na 2023. godinu, ostvaren je veći ukupni rashod u iznosu od **3.470.697** **€** odnosno ukupni rashod povećan je za **26,96%**.

U 2024. godini ostvarena je dobit u iznosu od **49.567 €**.

**Dijagram 16. Pregled financijskog rezultata poslovanja za razdoblje 2020-2024. godina**

Društvo je značajno povećalo ukupne prihode u odnosu na 2023. godinu, ali su istovremeno i značajno porasli ukupni rashodi. Povećanje prihoda i rashoda posljedica je povećanja operativne učinkovitosti Društva i realizacije većeg obujma projekata zbog povećanog ulaganja u obnovu prometnica, u uređenje zelenih površina i održavanje postojeće rasvjete na području grada Samobora te promjene sustava naplate odvoza miješanog komunalnog otpada.

**Tablica 4. Prikaz značajnijih promjena prihoda i rashoda-2024. godina**

|  |  |  |  |  |
| --- | --- | --- | --- | --- |
|  | **PRIHODI** | **2023. godina** | **2024. godina** | **Iznos povećanja/ smanjenja** |
| 1. | ODRŽAVANJE NERAZVRSTANIH CESTA | 6.504.620 | 8.670.017 | 2.165.397 |
| 2. | ODRŽAVANJE JAVNIH POVRŠINA | 2.056.561 | 2.365.202 | 308.641 |
| 3. | GOSPODARENJE OTPADOM | 1.781.395 | 2.381.058 | 599.663 |
|  | **POVEĆANJE PRIHODA:** |  |  | **3.073.701** |
|  | **RASHODI** | **2023.** | **2024.** | **Iznos povećanja/ smanjenja** |
| 1. | OSTALI VANJSKI TROŠKOVI POSLOVANJA | 4.737.956 | **6.878.162** | 2.140.206 |
| 2. | OSTALI TROŠKOVI POSLOVANJA | 931.333 | **1.155.679** | 224.346 |
| 3. | TROŠKOVI OSOBLJA | 4.474.701 | **5.018.869** | 544.168 |
|  | **POVEĆANJE RASHODA:** |  |  | **2.908.720** |
|  | **UTJECAJ PROMJENE PRIHODA I RASHODA NA POSLOVNI REZULTAT:** |  |  | **+164.981** |

* 1. **POKAZATELJI ANALIZE FINANCIJSKIH IZVJEŠTAJA**
     1. **Pokazatelj tekuće likvidnosti**

**Tablica 5. Prikaz koeficijenta tekuće likvidnosti**

|  |  |  |  |  |  |
| --- | --- | --- | --- | --- | --- |
| **OPIS** | **2020.** | **2021.** | **2022.** | **2023.** | **2024.** |
| Kratkotrajna imovina | 4.118.714 | 3.865.193 | 4.208.732 | 1.828.234 | 3.082.109 |
| Kratkoročne obveze | 5.092.685 | 4.857.763 | 5.016.483 | 3.046.100 | 4.333.009 |
| **KTL** | **0,81** | **0,80** | **0,84** | **0,60** | **0,71** |
| **Neto radni kapital** | **-973.971** | **-992.570** | **-807.750** | **-1.217.866** | **-1.250.900** |

* Koeficijent tekuće likvidnosti pokazuje omjer kratkotrajne imovine i kratkoročnih obveza, odnosno mjeri sposobnost poduzeća da podmiri svoje kratkoročne obveze. Teoretska vrijednost koeficijenta tekuće likvidnosti iznosi minimalno 2.
* Za 2024. godinu KTL iznosi **0,71**.
* Neto radni kapital označava kratkotrajnu imovinu koja se financira dugoročnim izvorima. U trenutku kada radni kapital postane negativan, kratkotrajna imovina se počinje financirati dugoročnim izvorima što upućuje na određene probleme u poslovanju vezane uz likvidnost.
  + 1. **Pokazatelj financijske stabilnosti**

**Tablica 6. Prikaz koeficijenta financijske stabilnosti**

|  |  |  |  |  |  |
| --- | --- | --- | --- | --- | --- |
| **OPIS** | **2020.** | **2021.** | **2022.** | **2023.** | **2024.** |
| Dugotrajna imovina | 12.085.743 | 11.887.911 | 11.174.323 | 10.266.347 | 11.534.391 |
| Glavnica i dugoročne obveze | 8.818.350 | 8.246.082 | 7.509.736 | 6.491.505 | 7.439.364 |
| **KFS** | **1,37** | **1,44** | **1,49** | **1,58** | **1,55** |

* Koeficijent financijske stabilnosti u omjer stavlja dugotrajnu imovinu društva s njegovim kapitalom i dugoročnim obvezama. Poželjna razina ovoga koeficijenta je manje od 1, jer se iz dijela dugoročnih izvora treba financirati ne samo dugotrajna, već i kratkotrajna imovina.
* Za 2024. godinu KFS iznosi **1,55** što ukazuje da Društvo i dalje nema radni kapital.
  + 1. **Pokazatelj zaduženosti**

**Tablica 7. Prikaz koeficijenta zaduženosti**

|  |  |  |  |  |  |
| --- | --- | --- | --- | --- | --- |
| **OPIS** | **2020.** | **2021.** | **2022.** | **2023.** | **2024.** |
| Ukupne obveze | 9.407.902 | 9.296.658 | 9.059.273 | 6.373.108 | 8.847.509 |
| Ukupna imovina | 16.204.668 | 15.753.527 | 15.383.233 | 12.105.596 | 14.643.891 |
| **KZ** | **0,58** | **0,59** | **0,59** | **0,53** | **0,60** |

* Koeficijent zaduženosti pokazuje do koje mjere poduzeće koristi zaduženost kao oblik financiranja svojih aktivnosti. U pravilu bi trebao biti 50% ili manji.
* Za 2024. godinu KZ iznosi **60%**.

**Tablica 8. Prikaz koeficijenta vlastitog financiranja**

|  |  |  |  |  |  |
| --- | --- | --- | --- | --- | --- |
| **OPIS** | **2020.** | **2021.** | **2022.** | **2023.** | **2024.** |
| Glavnica | 6.796.766 | 6.456.869 | 6.323.960 | 5.688.629 | 5.738.196 |
| Ukupna imovina | 16.204.668 | 15.753.527 | 15.383.233 | 12.105.596 | 14.643.891 |
| **KVF** | **0,42** | **0,41** | **0,41** | **0,47** | **0,40** |

* Vrijednost koeficijenta vlastitog financiranja u pravilu bi trebala biti veća od 50%, što znači da je u tom slučaju veći dio imovine financiran iz vlastitih sredstava. Zbroj koeficijenta zaduženosti i koeficijenta vlastitog financiranja mora biti 1, iz razloga što oni zajedno prikazuju strukturu financiranja imovine.
* U 2024. godini vrijednost KVF je **40%**.
  + 1. **Pokazatelj ekonomičnosti**

**Tablica 9. Prikaz pokazatelja ekonomičnosti**

|  |  |  |  |  |  |
| --- | --- | --- | --- | --- | --- |
| **OPIS** | **2020.** | **2021.** | **2022.** | **2023.** | **2024.** |
| Ukupni prihodi | 8.536.557 | 8.004.286 | 9.650.231 | 12.880.949 | 16.395.777 |
| Ukupni rashodi | 8.993.335 | 8.344.183 | 9.783.140 | 12.875.513 | 16.346.210 |
| **EUP** | **0,95** | **0,96** | **0,99** | **1,00** | **1,00** |

* Pokazatelj ekonomičnosti ukupnog poslovanja stavlja u odnos prihode i rashode te pokazuje koliko se prihoda ostvari po jedinici rashoda. Ukoliko je vrijednost pokazatelja manja od 1, to znači da poduzeće posluje s gubitkom. Društvo je u razdoblju od 1.1. - 31.12.2024. godine ostvarilo više prihoda u odnosu na rashode i poslovalo s dobiti.

U Samoboru, dana 28.5.2025. godine

**DIREKTOR:**

Renato Raguž, dipl. ing. stroj.